長度

長度，或者長，係指講物體兩端嘅距離大細。有時為咗方便分便唔同方向嘅長度，會分出高度同闊度。高度係指打棟嘅長度，而闊度係專指側邊嘅長度。佢重喺國際單位嘅七種度量方式嘅一個單位。

敘述
長度係一維嘅大細，面積係二維嘅大細，體積係三維嘅大細。喺大部份度量衡系統，長度都係基本單位，好多單位都就由佢衍生出來。

喺字典嗰度嚟講，長度可以解釋成兩邊之間嘅距離。而所謂嘅距離既可以係直線，又可以係曲線；既可以喺平面入面，又可以喺3D嘅範圍入面。喺物理上來講，長度同距離係同義。

長度嘅單位
長度嘅度量單位有好多種。喺國際上用米做長度基本單位。喺國際單位入面，佢將米定咗係標準嘅單位。，所以「1米」有幾長係要好嚴格嘅科學證明先至得。而最新嘅「1米」證明係1983年嘅國際度量衡大會講咗出嚟，而呢次定義係用咗自然界入面邊度都可以見到嘅光，而且喺1970年代嗰時，光速已經有好嚴格嘅準確度，所以佢定咗光喺真空入面行1/299792458秒嘅距離係1標準米。所以一旦光速達到重準嘅測量度，個數改嘅係米，而唔係光速。

距離
 曲線
 面積
 體積

幾何單位